Inul Daratista

Ainur Rokhimah (lahèr tangghâl 21 Jânuwari 1979), otâba sè lebbi èkennal kalabân Inul Daratista, èngghi panèka sorang penyanyè ḍangḍut sareng aktris ḍâri bhângsa Inḍonèsia. Inul kalonta kalabân gayana "goyang ngebbur". Ramana Inul asmana Abdullah Aman, tor èbhuna asmana Rufia.Azizah Pamugarwati dan Kurnia Sari Aziza. "Profil Inul Daratista, Si Ratu Goyang Ngebor" . Kompas. 2020-03-19. Aksès 2026-01-16. 

 Karèr 
Ainur Rokhimah amolaè akarèr mènangka dhâddhi penyanyè ḍangḍut ḍâlem parlona rakyat è Pasuruan, Jhâbâ Tèmor. Salèrana toman ngagghuy nyama pagghung kalabân nyama Iin Ariesta, sabelluna aobâ dhâddhi Inul Daratista, sè aksina nalèkana è pagghung ampon èvidèo. Vidèo kasebbhut pas bânnya' èghâbây tor èjhuwâl kalabân ngagghuy VCD ḍâ' sakabbhina orèng èman-kamman, sè ngèba nyamana Inul molaè kalonta. Kalabân jhulughân "rato goyang ngebbur", Inul molaè tampil è pan-saponapan kennengngan. Bâḍâna dhibiièn dhâddhi fenomenal è taon 2003. Kalabân cè' lekkasna, jadwal kaangghuy magghung ampon bânnya' sè ngèssè'è. Sabâgiyân tèlèvisi ampon arebbhu' kaangghuy ngonjhâng Inul.

Salaèn akarèr è ḍunia tarik sowara, Inul jhughân ngaghunghè bisnis karoke sè anyama Inul Vizta.

 Kaoḍi'ânna dhibi'èn 
Inuk akabin nalèkana ghi' ngoḍâ sarah, èngghi panèka aomor 16 taon, kalabân Adam Sumingharto Susenu (lahèr tangghâl 18 Julè 1960) sè aomor lebbi towa 19 takn ḍâri dhibi'èn è tangghâl 29 Mèi 1995. Kalabân ngangghuy program bhâji' sè ètanem, Inuk bisa ngalahèrraghi pottra lu-ghâlluna è tangghâl 19 Mei 2009 jhâm 21.29 kalabân operasi. Bhâji' lakè' kasebbhut èparèngè asma Yusuf Ivander Damares.

È bulân Junè 2025, Adam Suseno, raka ḍâri Inuk Daratista kodhu èoperasi saamponna bâḍâ bâddhâ è pembuluh ḍârâ teppa' è sokona karana kennèng nèddhâ' bâto karang è bâkto abhersè'è kolam jhuko' sè dhâddhi sabâb bânnya' ḍârâ sè kaloar sampè' dhibi'èn robbhu sabelluna akhèrra èbhâkta ka UGD tor èrabât sareng tim mèdis kalabân bellu' kalè èjhâè'.Wayan Diananto. "Adam Suseno Suami Inul Daratista Dioperasi dan Dapat 8 Jahitan Akibat Kecelakaan di Kolam Ikan" . Liputan 6. 2025-06-22. Aksès 2026-01-16. 

 Sombher